ประกาศกระทรวงสาธารณสุขประกาศกระทรวงสาธารณสุข(ฉบับที่๑๐) พ.ศ. ๒๕๔๕เรื่องกำหนดชื่อหรือประเภทของสถานที่สาธารณะที่ให้มีการคุ้มครองสุขภาพของผู้ไม่สูบบุหรี่และกำหนดบริเวณหรือพื้นที่ของสถานที่ดังกล่าวเป็นเขตสูบบุหรี่หรือเขตปลอดบุหรี่ อาศัยอำนาจตามความในมาตรา ๔ (๑) และ (๒) และมาตรา ๑๕แห่งพระราชบัญญัติคุ้มครองสุขภาพของผู้ไม่สูบบุหรี่ พ.ศ. ๒๕๓๕ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา๒๙ ประกอบกับมาตรา ๓๑ มาตรา ๓๕ มาตรา ๔๘ และมาตรา ๕๐ ของรัฐธรรมนูญแห่งราชอาณาจักรไทยบัญญัติให้จัดทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงสาธารณสุขออกประกาศไว้ ดังต่อไปนี้ข้อ๑ให้ยกเลิกประกาศกระทรวงสาธารณสุข (ฉบับที่ ๗) พ.ศ. ๒๕๔๐ เรื่องกำหนดชื่อหรือประเภทของสถานที่สาธารณะที่ให้มีการคุ้มครองสุขภาพของผู้ไม่สูบบุหรี่และกำหนดบริเวณหรือพื้นที่ของสถานที่ดังกล่าวเป็นเขตสูบบุหรี่หรือเขตปลอดบุหรี่ลงวันที่ ๑๕ ตุลาคม ๒๕๔๐ข้อ๒ให้สถานที่สาธารณะต่อไปนี้เป็นสถานที่ที่ให้มีการคุ้มครองสุขภาพของผู้ไม่สูบบุหรี่(๑)รถยนต์โดยสารประจำทาง(๒)รถยนต์โดยสารรับจ้าง(๓)ตู้โดยสารรถไฟที่มีระบบปรับอากาศ(๔)เรือโดยสาร(๕)เครื่องบินโดยสารภายในประเทศ(๖)ที่พักผู้โดยสารเฉพาะบริเวณที่มีระบบปรับอากาศ(๗)ลิฟต์โดยสาร(๘)ตู้โทรศัพท์สาธารณะ(๙)รถรับส่งนักเรียน(๑๐)โรงมหรสพ(๑๑)ห้องสมุด(๑๒)ร้านตัดผม ร้านตัดเสื้อ สถานเสริมความงาม ร้านขายยาหรือสถานที่บริการอินเตอร์เน็ตเฉพาะบริเวณที่มีระบบปรับอากาศ(๑๓)ห้างสรรพสินค้าศูนย์การค้าหรือสถานที่จำหน่ายสินค้าเฉพาะบริเวณที่มีระบบปรับอากาศ(๑๔)สถานที่ออกกำลังกายเฉพาะบริเวณที่มีระบบปรับอากาศ(๑๕)สถานพยาบาลประเภทที่ไม่รับผู้ป่วยไว้ค้างคืน(๑๖)ศาสนสถานเฉพาะบริเวณที่ประกอบศาสนกิจ(๑๗)สถานที่จำหน่ายอาหารและเครื่องดื่มหรือสถานที่จัดเลี้ยงเฉพาะบริเวณที่มีระบบปรับอากาศ(๑๘)สุขา(๑๙)ท่าเทียบเรือสาธารณะให้สถานที่สาธารณะตามวรรคหนึ่ง ขณะทำการ ให้หรือใช้บริการเป็นเขตปลอดบุหรี่ทั้งหมดข้อ๓ให้สถานที่สาธารณะต่อไปนี้เป็นสถานที่ที่ให้มีการคุ้มครองสุขภาพของผู้ไม่สูบบุหรี่(๑)โรงเรียนหรือสถานศึกษาที่ต่ำกว่าระดับอุดมศึกษา(๒)อาคารจัดแสดงศิลปวัฒนธรรมพิพิธภัณฑสถาน หรือหอศิลป์(๓)สถานพยาบาลประเภทที่รับผู้ป่วยไว้ค้างคืน(๔)สถานรับเลี้ยงเด็กก่อนวัยเรียน(๕)สนามกีฬาในร่มให้สถานที่สาธารณะตามวรรคหนึ่ง ขณะทำการให้หรือใช้บริการเป็นเขตปลอดบุหรี่เว้นแต่บริเวณห้องพักส่วนตัว หรือห้องทำงานส่วนตัวของผู้ปฏิบัติงานในสถานที่สาธารณะนั้นข้อ๔ ให้สถานที่สาธารณะต่อไปนี้เป็นสถานที่ที่ให้มีการคุ้มครองสุขภาพของผู้ไม่สูบบุหรี่(๑)อาคารของมหาวิทยาลัยวิทยาลัยหรือสถาบันการศึกษาระดับอุดมศึกษา(๒)บริเวณแสดงสินค้าหรือนิทรรศการเฉพาะที่มีระบบปรับอากาศ(๓)สถานที่ราชการหรือรัฐวิสาหกิจ(๔)ธนาคาร และสถาบันการเงิน(๕)สำนักงานที่มีระบบปรับอากาศ(๖)อาคารท่าอากาศยานให้สถานที่สาธารณะตามวรรคหนึ่ง ขณะทำการ ให้หรือใช้บริการเป็นเขตปลอดบุหรี่เว้นแต่(๑)บริเวณห้องพักส่วนตัวหรือห้องทำงานส่วนตัวของผู้ปฏิบัติงานในสถานที่สาธารณะนั้น(๒)บริเวณที่จัดไว้ให้เป็น เขตสูบบุหรี่เป็นการเฉพาะโดยสภาพลักษณะและมาตรฐานของเขตปลอดบุหรี่และเขตสูบบุหรี่เกี่ยวกับการระบายควันและอากาศให้เป็นไปตามหลักเกณฑ์และวิธีการที่รัฐมนตรีกำหนดข้อ๕ให้ตู้โดยสารรถไฟที่ไม่มีระบบปรับอากาศเป็นสถานที่ที่ให้มีการคุ้มครองสุขภาพของผู้ไม่สูบบุหรี่ให้สถานที่สาธารณะตามวรรคหนึ่ง ขณะทำการ ให้หรือใช้บริการเป็นเขตปลอดบุหรี่เว้นแต่ตู้ที่จัดไว้ให้เป็น เขตสูบบุหรี่เป็นการเฉพาะ โดยสภาพลักษณะและมาตรฐานของเขตปลอดบุหรี่และเขตสูบบุหรี่เกี่ยวกับการระบายควันและอากาศให้เป็นไปตามหลักเกณฑ์และวิธีการที่รัฐมนตรีกำหนด ซึ่งจะต้องมีจำนวนไม่เกินร้อยละ ๒๕ของจำนวนตู้ที่ไม่มีระบบปรับอากาศในขบวนนั้นข้อ๖[๑]ประกาศฉบับนี้ให้ใช้บังคับเมื่อพ้นกำหนดเก้าสิบวันนับแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๑๘ กรกฎาคม พ.ศ. ๒๕๔๕สุดารัตน์ เกยุราพันธุ์รัฐมนตรีว่าการกระทรวงสาธารณสุขธิดาวรรณ/ แก้ไข๒๖ พฤศจิกายน ๒๕๔๕A+B(C)รัศม์วรรณวลัย/ตรวจ๑๒กุมภาพันธ์ ๒๕๕๒[๑] ราชกิจจานุเบกษาเล่ม ๑๑๙/ตอนพิเศษ ๗๔ ง/หน้า ๖/๙ สิงหาคม ๒๕๔๕